Vegna óveðursins og þeirra atburða og röskunar sem það olli víða á landinu samþykkti bæjarstjórn Hveragerðisbæjar eftirfarandi bókun á fundi sínum þann 12. desember síðastliðinn . Í ljósi atburða undanfarinna daga og þess rofs á nauðsynlegri þjónustu sem víða varð vill bæjarstjórn Hveragerðisbæjar taka heilshugar undir þá kröfu íbúa og sveitarstjórnarmanna að lífsnauðsynlega innviði samfélagsins verður að tryggja með öllum tiltækum ráðum um land allt . Björgunarfólk og viðbragðsaðilar um allt land hafa unnið þrekvirki undanfarna daga og fyrir það verður aldrei fullþakkað .